32. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝ. ΑΣΦΑΛΙΣΕΩΝ Αρ. Υ36/οικ. 4322 της 16 Ιουν./6 Οκτ.  1993 (ΦΕΚ Β΄ 802) Απαγόρευση του καπνίσματος στους χώρους παροχής Υπηρεσιών Υγείας Έχοντας υπόψη: 1.Του Α.Ν. 2520/40 “περί Υγειονομικών Διατάξεων”. 2.Την υπ’ αριθ. Α2γ/οικ. 3051/80 Απόφαση του Υπουργού Κοινωνικών Υπηρεσιών (ΦΕΚ 475/ 9.5.80 τ.Β΄) περί απαγορεύσεως του καπνίσματος σε κοινούς κλειστούς χώρους. 3.Το άρθρ. 6 της υπ’ αριθ. 389966/52 Υγειονομικής Διάταξης (ΦΕΚ 235/1952 τ.Β΄) περί υγειονομικών μέτρων επι των πάσης φύσεως μεταφορικών μέσων. 4.Την Υ.1938/9.12.92 (ΦΕΚ 727/11.12.92) Κοινή Απόφαση του Πρωθυπουργού και του Υπουργού Πρόνοιας και Κοιν. Ασφαλίσεων με θέμα “Ανάθεση αρμοδιοτήτων στους Υφυπουργούς Υγείας, Πρόνοιας και Κοιν. Ασφαλίσεων”. 5.Τις υποδείξεις διεθνών οργανισμών (Π.Ο.Υ. – ΕΟΚ) για την προστασία της υγείας των μη καπνιστών. 6.Το γεγονός ότι από την παρούσα Υπουργική απόφαση δεν προκαλείται δαπάνη σε βάρος του κρατικού προϋπολογισμού, αποφασίζουμε: Εκδίδουμε την παρούσα Υγειονομική Διάταξη η οποία θα ισχύει σε όλη την επικράτεια. Από της ενάρξεως ισχύος της παρούσας Υγειονομικής Διάταξης: 1. Απαγορεύουμε το κάπνισμα σε όλους τους χώρους όπου παρέχονται υπηρεσίες υγείας και συγκεκριμένα: α)Στα Νοσηλευτικά Ιδρύματα και ιδιωτικές Κλινικές. β)Σε όλα τα μέσα μεταφοράς ασθενών (ασθενοφόρα – ελικόπτερα κ.λπ.) γ)Σε όλους τους χώρους παροχής Πρωτοβάθμιας Φροντίδας Υγείας (Κέντρα Υγείας – Υγειονομικοί Σταθμοί, Περιφ. Ιατρεία Νοσ. Μονάδων). δ)Σε όλους τους χώρους (εξεταστήρια, αναρρωτήρια και λοιπούς χώρους σε ασθενείς) Ασφαλιστικών Οργανισμών, Ταμείων και λοιπών Νομικών Προσώπων Δημοσίου και Ιδιωτικού Δικαίου. ε)Σε Ιατρεία Δημοτικά και Κοινοτικά. στ)Σε Ιδιωτικούς και Δημόσιους Βρεφονηπιακούς Σταθμούς. ζ)Στις Υπηρεσίες Πρώτων Βοηθειών. η)Στα Φαρμακεία. θ)Στα Θεραπευτήρια χρονίων Παθήσεων. ι)Σε κάθε άλλο χώρο που δεν αναφέρεται παραπάνω όπου παρέχονται υπηρεσίες υγείας και συνεπώς επιβαρύνονται οι ασθενείς με τον καπνό του τσιγάρου. 32 34.Δ.α.31 Υγειονομικές Διατάξεις Γενικά Υγειονομικά μέτρα 34.Δ.α.32-33 2.Για κάθε περίπτωση και όπου υπάρχει δυνατότητα μπορούν να ορισθούν ειδικοί χώροι (καπνιστήρια) στους οποίους θα υπάρχει ισχυρό σύστημα αερισμού. Χρήση αυτών των χώρων θα μπορούν να κάνουν οι καπνιστές κατά το χρόνο που επιθυμούν να καπνίσουν. Η μη ύπαρξη ειδικού χώρου για κάπνισμα στους ανωτέρω χώρους, δεν αποτελεί λόγο παραβίασης των διατάξεων της παρούσης. 3.Απαγορεύεται η πώληση τσιγάρων – προϊόντων καπνού – από τα κυλικεία των Νοσοκομείων και Ιδιωτικών Κλινικών. 4.Υπεύθυνοι για την εφαρμογή της παρούσας απόφασης ορίζονται: α)Για τα Νοσηλευτικά Ιδρύματα και τις Ιδιωτικές Κλινικές, οι Πρόεδροι, τα Δ.Σ. και οι Δ/κοί Διευθυντές. β)Για τους υπόλοιπους χώρους οι οποίοι αναφέρονται στην παρ. 1, οι άμεσοι προϊστάμενοι των χώρων (Δ/νταί ιατροί ή  άλλων ειδικοτήτων προϊστάμενοι). 5.Οι παραβάτες διώκονται και τιμωρούνται κατά το άρθρ. 3 του Α.Ν. 2520/40 όπως έχει αντικατασταθεί με το άρθρο μόνο του Νόμ. 290/43 το οποίο έχει κυρωθεί με την υπ’ αριθ. 303/43  Π.Υ.Σ. αν από άλλες διατάξεις Νόμων ή Δ/των δεν προβλέπεται βαρύτερη ποινή. 6.Η εκτέλεση της διάταξης αυτής ανατίθεται στα Κρατικά Υγειονομικά και Αστυνομικά Όργανα. 7.Καταργείται η υπ’ αριθ. Α2γ/1989/12.4.79 (ΦΕΚ 416/3.5.79 τ. Β΄) απόφασή μας “Περί απαγορεύσεως του καπνίσματος στα Νοσηλευτικά Ιδρύματα και τις Ιδιωτικές Κλινικές”. 8.Η παρούσα απόφαση θα ισχύει μετά 15 ημέρες από τη δημοσίευσή της, στην Εφημερίδα της Κυβέρνησης. 